Document ID: 31998D0662

31998D0662
L 314/19
JURNALUL OFÍCIAL AL UNIUNII EUROPENE
DECIZIA COMISIEI
din 16 noiembrie 1998
de modificare a Deciziei 97/365/CE de stabilire a listelor provizorii cu unitățile din țări terțe din care statele membre autorizează importurile de produse din carne de bovine, porcine, ecvidee, ovine și caprine
[notificată cu numărul C(1998) 3504]
(Text cu relevanță pentru SEE)
(98/662/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată prin Decizia 97/34/CE (2), în special articolul 2 alineatul (1),
întrucât prin Decizia 97/222/CE a Comisiei (3) se elaborează o listă cu țări terțe din care statele membre autorizează importul de produse din carne;
întrucât, pentru țările din această listă, cerințele de sănătate animală și de certificare sanitar-veterinară pentru importul de produse din carne au fost stabilite prin Decizia 97/221/CE a Comisiei (4);
întrucât, prin Decizia 97/365/CE a Comisiei (5), au fost stabilite liste provizorii cu unitățile din țări terțe din care statele membre autorizează importurile de produse din carne de bovine, porcine, ecvidee, ovine și caprine;
întrucât Comisia a primit din Mexic o listă cu unități, cu garanția că acestea îndeplinesc în totalitate cerințele de sănătate comunitare corespunzătoare și că, în cazul în care o unitate nu îndeplinește aceste cerințe, activitățile sale de export către Comunitatea Europeană se suspendă;
întrucât o inspecție comunitară la fața locului a demonstrat că standardul de igienă al acestor unități este suficient și, în concluzie, acestea pot fi incluse într-o primă listă cu unități din care se poate autoriza importul de produse din carne;
întrucât se poate elabora, prin urmare, o listă provizorie cu unități din Mexic producătoare de produse din carne;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la prezenta decizie se adaugă la anexa la Decizia 97/365/CEE.
Articolul 2
Prezenta decizie se aplică de la 20 noiembrie 1998.
Articolul 3
Prezenta decizie se adresează statelor membre.
Adoptată la Bruxelles, 16 noiembrie 1998.

Labels: 3
17
18
5